KLASA: 406-02/25-01/3

URBROJ: 2176-04-01-25-2

Novska, 12. ožujka 2025.

Na temelju članka 18. Zakona o proračunu („Narodne novine“, broj 144/21) i članka 37. Statuta Grada Novske („Službeni vjesnik“ broj 8/21 i 13/23), Gradsko vijeće Grada Novske na 37. sjednici održanoj 12. ožujka 2025. godine donijelo je

**ODLUKU**

**O dopuni Odluke o izvršenju Proračuna Grada Novske za 2025. godinu**

Članak 1.

U Odluci o izvršenju Proračuna Grada Novske za 2025. godinu (“Službeni vjesnik”91/24) u članku 15. iza stavka 3. dodaje se stavak 4. koji glasi:

„Visina pojedinačne vrijednosti pokretnina i nekretnina, odnosno ostale imovine, o čijem stjecanju, odnosno otuđivanju može odlučivati Gradonačelnik iz članka 15. stavka 2. iznosi 61.882,45 €.“

Dosadašnji stavak 4. postaje stavak 5.

Članak 2.

Ova dopuna Odluke o izvršenju Proračuna Grada Novske za 2025. godinu stupa na snagu prvi dan nakon objave u „Službenom vjesniku“ .

Predsjednik Gradskog vijeća:

Ivica Vulić

OBRAZLOŽENJE

Odredbama članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13,137/15, 123/17 i 98/19), propisano je da Gradonačelnik može odlučivati o stjecanju i otuđivanju nekretnina i pokretnina i raspolaganju ostalom imovinom u skladu s ovim Zakonom i Statutom Grada.

U slučaju iz stavka 1. ovog članka Gradonačelnik može odlučivati o visini pojedinačne vrijednosti, do najviše 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno raspolaganju ostalom imovinom.

Ukupni prihodi bez primitaka ostvareni su u 2024. godini u iznosu od 12.376.491,04 €. Primjenom navedenog postotka na ostvareni iznos prihoda, utvrđen je iznos kojim Gradonačelnik može raspolagati. 61.882,45 € je visina pojedinačne vrijednosti pokretnina i nekretnina o čijem stjecanju, odnosno otuđivanju može odlučivati Gradonačelnik.

Pročelnica

Marica Vitković